་རེད། འདི་དབང་བསྐུར་བའི་ཁང་བ་གུ་དོག་ཐང་ལ་བསྡད་པ་ཕྱག་ལེན་ཡིན་པ་
དང་། དེ་འདྲ་ལ་རྒྱུ་མཚན་ཆེན་པོ་ཡོད་པ་མ་རེད། སྐུ་མདུན་ནས་བུམ་པ་གཡོན་ནས་
འདེགས། འཇམ་པའི་དབྱངས་ཁང་བའི་བབས་ཀྱི་གཡས་ནས་འདེགས་པས་ད་ལྟ་དེ་
65

དར། རྣམ་བུམ་གཡོན། རྒྱུད་པ་ན་བླ་མའམ་བླ་མ་དབུ་མཛད་ཀྱིས་འདེགས་ཀྱང་དེང་
སང་དཀོར་གཉེར་གྱིས་འདེགས་པ་ཡིན་ཟེར་བས་སྐུ་ཕྱོགས་ཀྱི་ལད་མོ་བྱས་པ་འདྲ་
སྟེ་སྔ་མ་ཕྱག་ལེན་ཡིན། བུམ་པ་འདེགས་པ་ནི་སྤྱན་དྲངས་པའི་དབང་ལྷ་འགའ་ཞིག་
གིས་བུམ་པ་སོགས་སྐབས་སུ་བབས་པའི་དབང་རྫས་ཐོགས་ནས་དབང་བསྐུར། འགའ་
ཞིག་གིས་བཀྲ་ཤིས་ཀྱི་གླུ་དབྱངས་ལེན། འགའ་ཞིག་གིས་ཤིས་པ་བརྗོད། འགའ་ཞིག་
གིས་རོལ་མོ་སྣ་ཚོགས་དཀྲོལ་བ་དེ་མཚོན་བྱེད་དང་ཏིལ་གྱི་གང་བུ་ལྟར་ནམ་མཁའི་
ཁམས་ཀུན་ཡོངས་སུ་བཀང་བའི་རྒྱལ་བ་རྣམས་ཀྱིས་ཆུ་རུབ་ཀྱི་ཚུལ་དུ་དབང་བསྐུར་
བ་དང་མཉམ་དུ་བླ་མ་ལས་ཀྱི་རྡོ་རྗེས་ཀྱང་དབང་བསྐུར་བར་མོས། ༈ བདེ་བ་ཆེན་
པོ་འདོད་ཆགས་ཆེ་ཞེས་སོགས་སྔར་གང་ཡིན་མ་ཤེས་ཀྱང་སྐྱབས་མགོན་ནས། རྡོར་
ཕྲེང་རྗེས་མའི་སྐབས་དེ་ལ་གསུང་བཤད་གནང་ཡང་ད་རེས་མི་ཐོན་པས། གང་ལྟར་
ཡང་ཆུ་དབང་ཐོབ་པ་ལ་དགའ་བའི་གླུ་བླངས་པ་ཡིན། ༈ འདུས་པའི་སྐབས་མཱ་མ་ཀཱི་
མི་བསྐྱོད་པ་དང་རིན་འབྱུང་གཉིས་ཀྱི་ཡུམ་དུ་འགྲོ་བ་འགྲེལ་བ་བཞི་སྦྲགས་ལས་རྒྱ་
ཆེར་གསུངས་པ་ལྟར། མི་བསྐྱོད་པའི་ཡུམ་དུ་སོང་བའི་ཚེ་ཕྱག་མཚན་དང་བོ་རྡོ་རྗེ།
རིན་འབྱུང་གི་ཡུམ་དུ་སོང་ཚེ་དེའི་རིགས་མཚོན་ཕྱིར་ཕྱག་མཚན་དང་བོ་རིན་པོ་ཆེ་
བསྣམས་པ་ལ་སྐབས་འདིར་ཕྱག་མཚན་མི་འདྲ་བའི་རྒྱུ་མཚན་དེ་ཡིན། ཀུན་མཁྱེན་
བར་བའི་དབང་རྫས་གཡོན་ནས་འདེགས། རྒྱུ་མཚན་གཞན་ཡོད་མེད་མ་ངེས། འཇམ་
པའི་དབྱངས་གཟིམས་ཁང་གི་བབ་གཡས་ནས་འདེགས། ༈ རྡོཪ་དྲིལ་དང་བཅས་རྡོ་
རྗེ་དབྱིངས་ཀྱི་དབང་ཕྱུག་མ་སོགས་ཀྱི་ཕྱག་རྒྱ་བྱས་པ་དཔྲལ་བ་སོགས་གནས་ལྔར་
གཏུགས་ཏེ་སྔགས་ལ་དང་བོར་བ༵་དང་བྲུ་གཉིས། རྡོ་རྗེ་ཆོས་མར་ཧྲཱིཿ དང་ཨཱཿ འདིར་
ཀརྨ་ཏཾ་དག་ཚོད་
ཀརྨ་ལ་ཏྲཾ་འགའ་ཞིག་ཏུ་ཏཾ་སོགས་མི་འདྲ་བ་མང་ཡང་རཏྣ་ཏྲཾ་དང་།
དུ་འདུག་ཅེས་འདི་དུས་ཧཱུཾ་བྃ་ཏྲཾ་ཨཱཿཏཾ་ཞེས་གནང་། དཀྱུས་དང་མི་མཐུན་ཡང་སྐྱོན་
66

མེད་གསུངས། ཐལ་མོ་དང་བོར་རྩེ་མོར་སྦྱར། མཐར་དེ་ཕྱེ་སྟེ་རྟིང་བ་རེག་པར་དྲལ་
ཞིང་མཉེས་པར་བྱའོ་ཞེས་དགའ་བའི་བརྡ་ཞིག་རེད། འདི་སློབ་མ་ལ་བྱེད་དུ་བཅུག
གོང་གི་ཕྱག་རྒྱ་ལྔ་རྡོ་རྗེ་བསྡམས་པ་བཅིང་བ་མ་བཀྲོལ་བར་མཛད། སྐབས་འདིར་དེ་
ལྟར་བུམ་དབང་དགུ་ལས་ཞེས་བརྗོད་དགོས།
ཞལ་སོགས་ཀྱི་དྲིལ་བུའི་ཆེ་བ་བརྗོད་དེ། རྐང་བ་དང་བོས་ཞལ་ཟླ་གདན་དང་
བཅས་པ། གཉིས་པས་རྩེ་རྡོར། གསུམ་པས་སྟོང་ཉིད་ཀྱི་སྒྲ་སྒྲོགས་པ། བཞི་བས་དེ་
ཁོ་ན་ཉིད་ཀྱི་ཇི་ལྟར་མཚོན་པ་ལྟར། ཆོས་ཀུན་སྒྱུ་མ་རྨི་ལམ་ལྟར་རིག་པ་དེས་དྲིལ་
བུའི་དབང་ཐོབ་པར་བཤད། ༈ བླ་སློབ་ཀྱིས་དྲིལ་བུ་དཀུར་བརྟེན་ནས་ཡིག་བརྒྱ་རྗེས་
བཟློས། དྲིལ་བུ་འཁྲོལ་ཞིང་གཎྜ་བརྗོད། ༈ མིག་སྨན་དངུལ་གྱི་སྣོད་དུ་མར་དང་སྦྲང་
རྩི་སྦྱར་བ་གསེར་ཐུར་གྱིས་མིག་ལ་བྱུགས་པའི་སྟངས་ཀ་བྱས་ཏེ་མིག་འབྲས་ཡི་གེ་
པྲྀ་རེ་རེ་བཀོད་དེ། པྲྀ་ཤེར་ཕྱིན་དང་མ་རིག་བའི་ངོ་བོར་བཤད་པ་གཉིས། ཐུར་མ་ལ་
ཤེར་ཕྱིན་གྱིས་ངོ་བོ་པྲྀ་གྱིས་སྡིག་སྒྲིབ་བསལ་བའི་མོས་པ་འཆར་བདེ། ༈ འདུས་པར་
མེ་ལོང་བུམ་དབང་ལ་གྲངས་ཟུར་དུ་མི་བརྩི། རང་གི་སྙིང་ལ་ཞུགས་པའི་རྡོར་སེམས་
ཡང་མེ་ལོང་ནང་གི་གཟུགས་བརྙན་ལྟར་རང་བཞིན་གྱིས་སྟོང་ཡང་བྱ་བྱེད་བསྙོན་མེད་
དུ་འཇོག་ནུས་པ་སྟོང་ཉིད་དོན་སྤྱིའི་ཚུལ་གྱིས་རྟོགས་པའི་བག་ཆགས་འཇོག་ཅེས་
སྐྱབས་མགོན་གསུངས། ༈ སྐྱབས་མགོན་མཆོག་ནས་མིང་དབང་ལ་དབང་རྫས་ཟུར་བ་
མེད་པས་མིང་འདོགས་པ་དབང་རྫས་ལྟར་གོ་དགོས་པ་ཡིན་ཀྱང་བླ་མ་ལྟར་དབང་ལྷ་
རྣམས་ཀྱིས་རྡོར་དྲིལ་ཞལ་སྦྱར་ནས་བསྣམས་པ་དགོས་གསུངས། ཞལ་སྦྱར་བས་དགོས་
པ་ཐབས་ཤེས་དབྱེར་མེད་ཀྱི་བརྡ། དབང་ཐམས་ཅད་ཀྱི་ངོ་བོ་བདེ་སྟོང་དབྱེར་མེད་ཀྱི་
ཡེ་ཤེས་སུ་འདྲ། སྔར་མེ་ཏོག་ཕྲེང་བས་རིགས་ངེས་པར་བྱས། ཆུ་དབང་གིས་རིགས་
ལ་སྒྲིབ་པའི་དྲི་མ་འཁྲུད། ཅོད་པན་གྱིས་གཟུགས་སྐུ། དྲིལ་བུས་གསུང་། རྡོ་རྗེ་ཐུགས་
67

གཉིས་སུ་མེད་པའི་ཡེ་ཤེས། མིང་གིས་རིགས་གང་དུ་སངས་རྒྱས་པའི་མཚན་གྱི་བག་
ཆགས་འཇོག་པས་སྔར་སངས་རྒྱས་རུང་དུ་ངེས་པར་བྱས་ཀྱང་། མིང་མ་ངེས་པ་ལ་མིང་
དོན་རྟོག་བཏགས་སུ་ངོ་འཕྲོད་པ་དེའི་ཕྱིར་རྡོར་དྲིལ་ཞལ་སྦྱར་རམ་སྙམ། རྒྱས་པར་ན་
རིགས་ལྔའི་དབང་རེ་རེ་སྐབས་རིགས་ལྔའི་ཤིས་བརྗོད་བྱས་ཆོག འདི་དུས་མ་མཛད།
གོང་མ་རྣམས་ལ་ཡང་སློབ་དཔོན་གྱི་དབང་གི་མཐའ་རྟེན་ལྟར་དབང་ལྷ་དཀྱིལ་འཁོར་
ཡོངས་རྫོགས་སྤྱན་འདྲེན་པ་དང་། བསྟིམ་ཚུལ་སྙིང་གར་མི་བསྐྱོད་པ་སོགས་དགོས་
ཀྱང་བསྡུས་ནས་བ་སྤུའི་སྒོ་ནས་ཐིམ་པར་བསམ། འདི་ཡང་ལྷ་བསྟིམ་པའི་མཇུག་ཡིན་
པས་རབ་གནས་བྱས།
༈ ཁྱོད་ཀྱིས་སྲོག་ཆགས་གསད་པར་བྱ་ཞེས་སོགས་འདུས་པའི་རྒྱུད་ལས། སེམས་
ཅན་ཐམས་ཅད་བསད་ན་ནི། །མི་བསྐྱོད་རྒྱལ་བའི་ཞིང་དག་ཏུ། །ཞེས་སོགས་ལྟར་སེམས་
ཀྱི་བཞོན་པར་གྱུར་བའི་རླུང་སེམས་དང་ལྡན་པས་ན་སེམས་ཅན། རླུང་རོ་རྐྱང་དུ་རྒྱུ་
བའམ་ཆགས་པ་བཅད་ནས་དབུ་མར་གཞུག་པའི་དོན་ལས། རྒྱུད་དོན་ལོག་པར་བཟུང་
ན་སྤྱོད་པ་ཆལ་ཆོལ་ལ་འགྲོ། ཐ་མས་རྫུན་སྨྲོས་ཞེས་པ་མ་ཡིན་པར་ཆོས་ཐམས་ཅད་
རང་ངོས་ནས་གྲུབ་པ་ཙམ་ཡང་མེད་ཀྱང་སྣང་ཚུལ་དང་གནས་ཚུལ་མི་མཐུན་པའི་
རྫུན་པ། སྒྱུ་མ་ལྟ་བུའི་ཆོས་ཤོད་ཅེས་པ་དང་། སངས་རྒྱས་ཀྱི་གོ་འཕང་། གཞན་གྱི་ཕྱི་
ནས་ལེན་དགོས་པ་མ་ཡིན་པར། སྒྲུབ་གཞི་རང་ལ་གནས་པས་སེམས་གཏན་ལ་ཕབ་
སྟེ་བསྒོམ་སྟེ་ཐོབ་པར་བྱ་བ་དང་། སྟོང་བ་ཉིད་ལ་ཡུལ་གྱི་ཐ་སྙད་ཡོད་པས་རང་གི་ངོ་
བོས་གྲུབ་པ་ལ་བདག་དང་། མ་གྲུབ་པ་ལ་གཞན་གྱི་ཐ་སྙད་ཡོད་པས། བདེ་བ་ཆེན་པོའི་
ཡེ་ཤེས་ཀྱི་རྟེན་དུ་གྱུར་བའི་སྟོང་ཉིད་སྒོམ་ཞེས་པའི་དོན་དུ་དེ་གསང་དབང་གི་སྐབས་
འབྱུང་བ་འདི་དང་དོན་འདྲ། དམ་ཚིག་གསུམ་བརྟེན་པ་ལ་དེ་རྣམས་དགོས་པས་འདིར་
བཤད། ༈ སྔགས་ནི་ཨོཾ་ཨཱཿཧཱུྃ་ཕཊ་སྭཱཧཱའི་བར་རིགས་དྲུག་གིས་ས་བོན་བཅུག་པ་ཡིན་
68

པས། དེ་ལན་གསུམ་བརྗོད་པའི་དང་བོ་སྙིང་གའི་ས་བོན་གྱི་མཐར་འཁོད། གཉིས་པ་
དེར་ཐིམ། གསུམ་པས་བརྟན་པར་བྱས་པར་མོས། སྐྱབས་མགོན་མཆོག་ནས་འཁོར་ལོ་
མདུན་ནམ་སྟན་དུ་སྦྱིན་པ་ཡིག་ཆ་ཐམས་ཅད་ན་ཡོད་ཀྱང་དགོས་པ་འདི་ཡིན་ཞེས་
བཤད་པ་མེད། ང་རང་གི་བསམ་ཚོད་ལ་སྐལ་ལྡན་གྱི་གདུལ་བྱ་གར་ཡོད་ཀྱི་སར་སོང་
ལ་ཆོས་ཤོད་ཅེས་པའི་བརྡ་ཡིན་པ་འདྲ་སྙམ་ཞེས་གཅིག་བཞད་སོང་། སྐུད་པ་སྟེང་དུ་
ཕུད་ན་འཁོར། ༈ དུང་ནི་ཆོས་ཀྱི་དུང་བུས་ཞེས་པའི་དོན། ༈ པོ་ཏི་ཁྱད་པར་དུ་འདུས་
པའི་རྒྱུད་ཤོད་ཅེས་པའི་དོན། དྲིལ་བུ་ནི་ཆོས་བཤད་པ་རང་བཞིན་མེད་པའི་ལྟ་བའི་
རྒྱས་ཐོབ་ཅེས་པ་དང་། ། ༈ མདའ་ཕྱོགས་དྲུག་ཏུ་འཕེན་པའི་སྟངས་ཀ་མཛད་དེ། དེ་
སྔགས་ལན་དྲུག་རྗེས་ཟློས་མཛད། ༈ མ་རྒྱུད་ཀྱི་སྤྱོད་པའི་བརྟུལ་ཞུགས་དང་མི་འདྲ་
ཡང་། འདུས་པར་འཁོར་ལོ་ནས་རལ་གྲིའི་བར་ལ་སྤྱོད་པའི་བརྟུལ་ཞུགས་ཟེར་ཞིང་།
དེ་བརྟན་ཕྱིར་ཚིགས་བཅད་བརྗོད། ༈ ཆོས་གོས་ཀྱི་གྲྭ་སེང་གེའི་དབང་བོ་རྣལ་དུ་བབ་
པའི་རྣ་བ་ལྟ་བུ། དགོས་པ་ལུང་བསྟན་དབུགས་དབྱུང་བྱས་པ་སློབ་མ་སེམས་རྣལ་དུ་
ཕབས་པའི་བརྡ་འདྲ་སྙམ། མ་འོངས་པ་ན་ཁྱོད་འདི་ལྟར་ངེས་པར་འཚང་རྒྱ་ཞེས་ལུང་
སྟོན་ང
་པ་མཆོག་གི་སྤྲུལ་སྐུ་ཡིན་པས་བླ་མ་ཤཱཀ་ཐུབ་ཀྱི་རྣམ་པར་བྱས། གཡས་མཆོག་
སྦྱིན་དང་སྐྱབས་སྦྱིན་གཉིས་ཡོད། མཆོག་སྦྱིན་གཙོ་ཆེ་བ་ལྟར་མཛད། གཡོན་ཐུགས་
ཀར་བཟུང་བ་ཐུབ་པ་གྲོང་ཁྱེར་མའི་ཆ་ལུགས་བྱས་ཐོག་མར་མཆོག་སྦྱིན་དང་། ཚིགས་
བཅད་ནས་སྐྱབས་སྦྱིན་མཛད། ལུང་བསྟན་ནི་མ་འོངས་པ་ན་སངས་རྒྱས་འདི་ཞེས་བྱ་
བར་འགྱུར་ཞེས་པ་དང་། དབུགས་དབྱུང་བ་ནི་གོ་འཕང་དེ་མ་ཐོབ་ཀྱི་བར་འཁོར་བར་
སྐྱེས་ཀྱང་། དེ་ཉིད་མངོན་སུམ་དུ་རྟོགས་པའི་སྟོབས་ཀྱིས་སྲིད་པའི་སྡུག་བསྔལ་གྱིས་
གོས་པར་མི་འགྱུར་ཞིང་། དེའི་ཐབས་རྡོ་རྗེ་གསུམ་དབྱེར་མི་ཕྱེད་པ་སོགས་གསུམ་ལ་
འབད་ན་རྟག་པའི་གོ་འཕང་ཐོབ་པ་དང་། རང་གི་སོགས་མདོ་ལུགས་ལ་བསྐལ་ཆེན་
69

གྲངས་མེད་གསུམ་ལ་སོགས་པར་མགོ་དང་ཡན་ལག་སོགས་གཏོང་བའི་དཀའ་ཐུབ་
དགོས་ཀྱང་འདིར་ལུས་གདུང་བའི་དཀའ་སྤྱད་མི་དགོས་པར་བདེ་ཆེན་གྱིས་རྩིས་ཟིན་
བར་བྱས་ན་རིང་བོར་མི་ཐོགས་པར་སངས་རྒྱས་པས་མ་འོངས་སངས་རྒྱས་རྣམས་དང་
ཁྱད་པར་མེད་པ་དེ་རིང་དབང་ལེགས་པར་ཐོབ་པའི་ཐར་བའི་གྲོང་ཁྱེར་མཆོག་ཏུ་
ཞུགས་ཞེས། འཇིག་རྟེན་གྱི་གཏམ་ལ་ཐང་ཆད་པ་ངལ་གསོས་ཏེ་རླུང་སེམས་ལྷོད་པའི་
བརྡ། འཇིགས་བྱེད་བུམ་དབང་བཅུ་གཅིག གཞན་ལ་བཅུ་བྱེད་ལུགས་སོགས་རྒྱས་
བསྡུས་ཀྱི་ཁྱད་སྔར་རང་རང་གི་དག་པ་དང་། འདིར་བུམ་དབང་སྤྱིའི་དག་པ་རྣམས་
བརྗོད། གསང་དབང་དང་ཤེར་དབང་གི་གསོལ་འདེབས་རིང་བས། སྐྱབས་མགོན་ནས་
ཕྱིས་གནང་དུས་རྒྱས་པ་ཚར་རེ་དང་ཤོ་ལོ་ཀ་ཕྱི་མ་ཚར་གཉིས་ཏེ་གསུམ་རེ་མཛད་པས་
ད་རེས་ཀྱང་དེ་བཞིན་བྱེད། ཧཱུཾ་གླུར་བླང་བའི་རྗེས་ཟློས་མཛོད། ༈ སྔགས་ལུགས་ལ་
ལུས་སངས་རྒྱས་ནས་སྐུ་རྡོ་རྗེ་ཐོབ་པར་སྤྲུལ་སྐུ། ལོངས་སྐུ་ངེས་པ་ལྔ་ལྡན་ཡིན་ཀྱང་
སྒྲུབ་གཞི་རླུང་དང་དེ་དང་ངག་དབྱེར་མེད་པའི་རྒྱུན་མི་འཆད་པའི་གསུང་རྡོ་རྗེར་
དེའི་ཐ་སྙད་འདོགས། སེམས་དབེན་གྱི་ཡིད་དང་། སྐུ་ཐུགས་དང་། ཐུགས་སྐུའི་རྣམ་
རོལ་ཏུ་འཆར་ཡང་རླུང་གི་སྟེང་ནས་སྐུ་ཐུགས་དབྱེར་མེད་སྔགས་ལས་གཞན་ལ་མེད།
སྐུ་གསུམ་ཟུང་དུ་འཇུག་པའི་ཁ་སྦྱོར་ཡན་ལག་བདུན་ལྡན་ཐོབ་ངེས་ཀྱི་དབང་བཞི་
ལེགས་པར་ཐོབ་ན་དེའི་བག་ཆགས་བརྟན་པོ་འཇོག་ཐུབ་པས། ཐེག་པ་ཀུན་གྱི་མཆོག་
གྱུར་རྡོ་རྗེའི་ཐེག་ཅེས་པའི་གནད་དེ་འདྲ་རེད། ཀུན་མཁྱེན་གོང་མ་སྲད་རྒྱུད་དུ་ཕེབས་
ཏེ་བདེ་གསང་འཇིགས་གསུམ་ཞུས་པས། གསུམ་ཀ་མི་འོངས་གསུམ་ལས་འདེམས་
གསུངས་པས། འོ་ན་གསང་འདུས་དགོས་ཞུས་པས། འདམ་མ་འཆུག གསང་འདུས་
ཤེས་ན་མདོ་སྔགས་ཐམས་ཅད་ཤེས་པར་འགྱུར་བས་ད་གསང་འདུས་རྫོགས་པར་སྟེར་
གསུངས་ནས་གནང་སྟེ་འདུས་པའི་བཀའ་བབས་པས། གྲུབ་མཐའ་ཆེན་མོར་ཡང་ལམ་
70

ཁྲིད་འཇམ་དཔལ་ཞལ་ལུང་གིས་ལམ་རིམ་གྱི་སྒོ་ཕྱེ་ཞིང་། དཔལ་གསང་བ་འདུས་པས་
མདོ་སྔགས་ཡོངས་ཀྱི་སྒོ་ཕྱེ་བར་མཐོང་ནས་ཞེས་གསུངས་པས་འདིའི་ཉམས་ལེན་ཚུལ་
བཞིན་བྱས་ན་མདོ་སྔགས་ཐམས་ཅད་ཉམས་སུ་བླང་བར་འགྱུར། དེའི་རྩ་བ་དབང་
བཞི་རྣམ་པར་དག་པ་ཐོབ་པ་ལ་རག་ལས་པས་ངའི་སྐུ་ཕྱོགས་ལས་ཐོབ་ཚུལ་ཞུས་ཟིན།
ཧོར་ཚང་གསེར་ཁྲི་རིན་པོ་ཆེའི་ཚོགས་ཆེན་འདུ་ཁང་དུ་གནང་སྐབས་ཡང་ཐོབ། ཁོང་
གིས་པཎ་ཆེན་དཔལ་ལྡན་ཡེ་ཤེས། དེས་དཔོན་སློབ་བྱམས་པ། དེས་དོན་ཡོད་མཁས་
གྲུབ་བམ་འཇམ་དབྱངས་བདེ་རྡོར་ཅི་རིགས་ཡིན་འགྲོ། སྐྱབས་མགོན་ནས་མཁན་
ཆེན་དགེ་འདུན་རྒྱ་མཚོ། དེས་འཇམ་དབྱངས་བདེ་རྡོར་ལ་གསན་པ་དང་། གཞན་
མང་བོ་ཡོད་པས་འདི་དང་སྲད་དབེན་གཉིས་ཀ་ཚང་བའི་རྒྱུད་པ་ཁྱད་པར་ཅན་རྨད་
དུ་བྱུང་བ་ངེད་ཡན་ཆད། རྒྱལ་བ་ཁྱབ་བདག་རྡོ་རྗེ་འཆང་གཅིག་ནས་གཅིག་ཁོ་ན་ལ་
བརྒྱུད་པ་ཤ་སྟག་ཡིན་ཀྱང་དུས་ཀྱི་ཐ་མ་ལ་སླེབས་པས་ང་འདྲ་བས་དབང་བསྐུར་བྱེད་
པ་ང་རང་ལ་དཔག་ན་སྐལ་བ་ལེགས་ཀྱང་བསྟན་པ་སྤྱིའི་བབ་ལ་ཇི་ལྟར་ཡིན་མི་ཤེས།
སྐྱབས་མགོན་རྡོ་རྗེ་འཆང་ནས་རྡོ་རྗེ་སློབ་དཔོན་ཕྱི་ནང་གི་དེ་ཉིད་བཅུ་ལ་མཁས་པ་
སོགས་སྤྱིའི་བཤད་པ་རེད། མདོར་བསྡུ་ན་དམ་པ་བར་མ་ཆད་པ་ལས་དབང་བརྒྱུད་
ལེགས་པར་ཐོབ་པ། ལས་རུང་གི་བསྙེན་པ་གནད་དུ་ཐེངས་པ། དབང་བསྐུར་བའི་ཕྱག་
ལེན་ལ་མཁས་པ་གསུམ་མེད་མི་རུང་ཡིན་གསུངས་པས། དུས་ཚོད་ལ་དཔག་པའི་
གསུང་བཤད་ཡིན་ཚོད་རེད་དེ། དབང་ལེགས་པར་ཉན། བསྙེན་པ་ལའང་ལས་རུང་
བྱས། དབང་མང་བོ་ཐོབ་མཐོང་ཐོས་ཡོད། ས་མཐའ་ནས་བསྡད་པས་དབང་བསྐུར་ལན་
འགའ་བྱེད་དགོས་བྱུང་། དབང་འདི་འགང་ཆེ་བས་ནོར་ན་དབང་གི་གོ་མི་ཆོད། སྔོན་
བདེ་གསང་འཇིགས་གསུམ་གང་གི་ཆོ་ག་ཡིན་ཡང་ཤ་ར་ར་ཐོན་ཡང་། ད་ལྟ་ན་སོའི་
བབ་ཀྱིས་ཐོན་ཡང་དོགས་པ་སྐྱེས། ད་རེས་ཤེས་རབ་ཡེ་ཤེས་ལ་ནང་ལས་མིག་དར་
71

ལུས་ཀྱང་བསམ་གཏན་སྒྲུབ་མཆོད་ལ་མིག་དར་མེད། བླ་མའི་ཕྱག་ལེན་ལྟར་ལེགས་
པར་ཕུལ་ཟིན་པས་དབང་ཐོབ་པའི་དགོས་པ་དམ་ཚིག་དང་སྡོམ་པ་སྤྱི་བྱེ་བྲག་བཟའ་
བ་དང་བསྲུང་བ་དང་བསྟེན་པའི་དམ་ཚིག་རྣམས་ཉིན་རེ་བཞིན་ཡང་དུས་དྲུག་ཏུ་
ཞེས་པ་ལྟར་དགོས་པས་དམ་པ་གོང་མ་དག་གིས་ཐབས་མཁས་མཛད་དེ་ཕྱོགས་གཅིག་
ཏུ་བསྒྲིགས་ནས་ཐུན་དྲུག་རྣལ་འབྱོར་མཛད་པ་དམ་ཚིག་དང་སྡོམ་པ་དག་པའི་ཐབས་
རྨད་དུ་བྱུང་བ་ཡིན། དེའི་སྟེང་ནས་ལམ་རིམ་གཉིས་ལ་བརྩོན་པར་བྱས་ན་དལ་འབྱོར་
ལ་སྙིང་བོ་ལེན་པའི་ཐབས་མཆོག་ཏུ་གྱུར་བ་ཡིན་པས། དེ་ལྟར་རྒྱུ་དང་འབྲས་བུའི་
ཐེག་ཆེན་གྱི། ༞༞༞། ཐར་འདོད་ཁྱེད་ཀྱང་དེ་བཞིན་བསྐྱང་འཚལ་ལོ། །ཞེས་གསུངས་
པས། རང་རེ་རྣམས་ཐར་བ་མི་འདོད་ཟེར་བ་ངོ་ཚ་བས། འདོད་ན་རྗེའི་རྣམ་ཐར་དྲི་མ་
མེད་པའི་རྗེས་སུ་ཞུགས་ཏེ་མདོ་སྔགས་ཡོངས་སུ་རྫོགས་པ་གདན་ཐོག་གཅིག་ཏུ་གྲུ་
བཞི་ལམ་གྱིས་འཁྱེར་ཤེས་པའི་སྒོ་ནས་དལ་འབྱོར་དོན་ལྡན་དུ་ཡོང་བ་རེ་ཅིས་ཀྱང་
ཐུགས་རྗེས་གཟིགས་པར་ཞུ། དེ་ལྟར་རྨད་བྱུང་སོགས་ཀྱིས་བསྔོ་སྨོན་མཛད། གཏང་
རག་གི་མཆོད་བསྟོད་སྨོན་ལམ་རྒྱས་པ་རྣམས་མཛད་དོ། །ཞེས་པ་འདི་ཡང་ཁྱབ་བདག་
བླ་མ་རྡོ་རྗེ་འཆང་རྗེ་པྲཛྙཱའི་མཚན་ཅན་གྱིས་འདུས་པའི་དབང་རྗེ་དཀོན་རྒྱན་པའི་མདུན་ནས་